ai4bharat/Pralekha huggingface dataset:
اسٹیل کی وزارت
اے آئی ایل-بی ایس ایل نے ٹیلی کمیونیکیشن کنسلٹنٹس انڈیا لمیٹڈ  کے ساتھ مفاہمت نامے پر دستخط کیے
سیل-بوکارو اسٹیل پلانٹ نے ٹیلی کمیونیکیشن کنلسٹنٹس انڈیا لمٹیڈکے ساتھ ایس اے آئی ایل-بوکارو اسٹیل پلانٹ میں 5جی /آئی ٹی/ٹیلی کام اور دیگر وائرلیس کمیونیکیشن ٹیکنالوجیز بشمول ایس اے آئی ایل مائنز اینڈ کولیریز، سینٹرل کول سپلائی آرگنائزیشن اور جھارکھنڈ میں ریفریکٹری یونٹ کے اطلاق کے امکانات کو تلاش کرنے کے لیے ایک مفاہمت نامے پر دستخط کیے ہیں۔مفاہمت نامہ پر سیل کے بوکارو اسٹیل پلانٹ میں 21 اپریل 2023 کو دستخط کیے گئے۔ سیل- بی ایس ایل کی طرف سے بی کے تیواری، ایگزیکٹیو ڈائریکٹر  اور ٹی سی آئی ایل کی طرف سے محترمہ الکا سیلوٹ استھانہ، ایگزیکٹیو ڈائریکٹر  نے دونوں تنظیموں کے سینئر عہدیداروں کی موجودگی میں مفاہمت نامہ پر دستخط کیے گئے۔
ایس اے آئی ایل-بی ایس ایل نے ٹی سی آئی ایل کی مدد سے ایک وقف شدہ5 جی نیٹ ورک قائم کرنے کے لیے پہل کرنے والا ملک میں پہلا پی ایس یو بن گیا ہے ، جو اسٹیل مینوفیکچرنگ میں5 جی/آئی ٹی ٹیلی کام ٹیکنالوجیز کے اطلاق کے لیے راہ ہموار کرے گا۔ اسٹیل پلانٹ کے علاوہ، یہ شراکت داری جھارکھنڈ میں سیل مائنز اور کولیریز، اسمارٹ سٹیز وغیرہ میں اختراعی حل فراہم کرنے میں بھی کارآمد ثابت ہوگی۔
محترمہ الکا سیلوٹ استھانہ، ایگزیکٹیو ڈائریکٹر  نے وضاحت کی کہ ٹی سی آئی ایل کے پاس سیل-بی ایس ایل کے لیے میں5 جی/آئی ٹی ٹیلی کام ٹیکنالوجیز کی تعیناتی، جانچ، کمیشننگ اور دیکھ بھال کے لیے زبردست حل فراہم کرنے کے لیے ضروری مہارت، تجربہ اور وسائل ہیں۔
صحت اور خاندانی بہبود کی وزارت
ڈاکٹربھارتی پوار نے ہندوستان کی مشترکہ صدارت میں ہونے والی، ٹی بی سے متعلق از سر نو اپنائی گئی حکمت عملی کے لئے ڈبلیو ایچ او ایس ای ا ے آر کی اعلیٰ سطحی میٹنگ کے لیڈرشپ اجلاس سے خطاب کیا
صحت اورخاندانی بہبود کی مرکزی وزیر مملکت ڈاکٹر بھارتی پروین پوار نے ٹی بی سے متعلق از سر نواپنائی گئی حکمت عملی کے لئے ڈبلیو ایچ او ایس ای اے آر کی اعلیٰ سطحی میٹنگ کے لیڈر شپ اجلاس سے آج خطاب کیا، جو ہندوستان کی مشترکہ صدارت میں منعقد ہوا۔
ڈاکٹر بھارتی پروین پوار نے ہندوستان کی طرف سے اس اعلیٰ سطحی اجلاس کی مشترکہ میزبانی کئے جانے پر انتہائی مسرت کااظہار کیا اور ورلڈ ہیلتھ آرگنائزیشن ایس ای اے آر او کے علاقائی ڈائریکٹر ڈاکٹر پونم سنگھ کی اس اجلاس کااہتمام کرنے میں قائدانہ کردار ادا کرنے کے لئے ستائش کی۔
مرکزی وزیرمملکت نے محترم وزیراعظم جناب نریندر مودی کے 2025 تک یعنی عالمی ہدف سے پانچ سال قبل ہی ٹی بی کاہندوستان سے خاتمہ کردینے کے لئے پختہ عزم اور پربصیرت قیادت کی بھی تعریف کی۔
ٹی بی کو جڑ سے اکھاڑ پھینکنے کی سمت میں ہندوستان کے عزم پر روشنی ڈالتے ہوئے ، مرکزی وزیر مملکت نے کہا ‘‘ صحت اورخاندانی بہبود کی وزارت کی پوری حکومت اور شراکت داروں کے تعاون کے ساتھ اس عزم کی تکمیل کی سمت میں جد وجہد کررہی ہے۔ہندوستان کے ٹی بی کے خاتمے کے پروگرام میں اس سے وابستہ دوسری بیماریوں کاتدارک بھی کیا جاتا ہے اوریہ ٹی بی کے سماجی اسباب سے نمٹنے کی طبی تدابیر سے بھی ماورا ہو کر کام کرتا ہے۔اسی کے ساتھ ساتھ اس میں تشخیص اور علاج میں آنے وا لی مزید پریشانیوں کو بھی کم سے کم کیا جاتا ہے۔ نکشے پوشن یوجنا کے ذریعہ تمام ٹی بی مریضوں کو ان کے پورے علاج کے عرصے کے دوران غذائی امداد مہیاکرائی جاتی ہے۔اس پروگرام کے تحت اسپتال کے و ارڈوں اورباہر کے مریضوں کے قیام کے مقامات پر، اُڑ کرلگنے والی بیماریوں کی روک تھام کی سمت میں زبردست محنت کے ساتھ کام کیا جارہا ہے۔ اس پروگرم میں پہلے ہی سے ٹی بی کے مریضوں اور پی ایل ایچ آئی وی کے مریضوں کے ر ابطے میں آنے و الے بچوں میں ٹی بی کی بیماری کے خلاف کیمو پروفی لیکسس کی سہولت فراہم کی جاتی ہے۔ہم مریضوں کے رابطے میں آنے و الے بالغوں کے لئے بھی ٹی بی کا انسداد کرنے والے علاج کے د ائرے کو پھیلانے کے پروگرام پر کام کررہے ہیں’’۔
انہوں نے مزید کہا کہ ‘‘دور دراز کے لوگوں تک پہنچنا اوران تک بہت جلد پہنچنا ایک چیلنج ہے، اور ہم نے ہندوستان سے ٹی بی کاخاتمہ کرنے کے لئے ‘ ٹی بی مکت بھارت ابھیان ’ کا ایک عوامی تحریک کی حیثیت سے آغاز کردیا ہے۔ہندوستان اس سلسلے میں اپنے ہمسایہ ملکوں کو ممکنہ تکنیکی امداد اور تعاون فراہم کرنے کے لئے بدستور پابند عہد ہے’’۔
ڈاکٹر بھارتی پروین پوار نے جنوب مشرقی ایشیائی خطے  کی بھی ستائش کی،جس نے ٹی بی کا خاتمہ کرنے اور ٹی بی کے خاتمے کی سمت میں سرمایہ کاری کرنے کی جانب اعلیٰ ترین سطح کے سیاسی عزم کا اظہار کیا ہے۔ انہوں نے محسوس کیا کہ ‘‘یہ ٹی بی کے تیز رفتار تشخیصی عمل اور نئے اور محفوظ علاج کے نظام تک رسائی کی سمت میں مسلسل بہتری کے لئے کلیدی اہمیت کاحامل ہے’’۔
اپنی تقریر کے اختتام میں ، اس مہم کو حمایت دینے اور ٹی بی سے مقابلہ کرنے کے سلسلے میں متحدہ کوششوں کے لئے مرکزی وزیرمملکت نے قومی اور بین الاقوامی شراکت داروں کا شکریہ ادا کیا۔
ڈبلیو ایچ او کے ڈائریکٹر جنرل ٹیڈروس ادھنوم گھیبریئسیس، آسٹریلیائی ممبر پارلیمنٹ اور ایشیا پیسفک ٹی بی کاکس کے شریک چیئرمین وارین اینٹش، ڈبلیو ایچ او ایس ای اے آر او کی ڈائریکٹر ڈاکٹر سمن ریجال، ڈبلیو ایچ او ایس ای آر او کی علاقائی ڈائریکٹر ڈاکٹر پونم کھیترپال سنگھ نے اس پروگرام میں شرکت کی۔
وزیراعظم کا دفتر
وزیر اعظم نے ویر ساورکر کو ان کے یوم پیدائش کے موقع پر خراج عقیدت پیش کیا
وزیر اعظم جناب نریندر مودی نے ویر ساورکر کو ان کے یوم پیدائش کے موقع پر خراج عقیدت پیش کیا۔
وزیر اعظم نے ایک ٹوئیٹ میں کہا؛
’’ماں بھارتی کے جفاکش بیٹے ویر ساورکر کو ان کی جینتی کے موقع پر خراج عقیدت‘‘۔
وزارت دفاع
وزیر دفاع جناب راج ناتھ سنگھ نے ’نو ایکوموڈیشن سرٹیفکیٹ‘ پیش کئے بغیر مسلح افواج کے عملہ کو ایچ آر اے نکالنے کی اجازت دینے والی تجویز کو منظوری دی
نئی دہلی، 8/ اپریل 2022 ۔ مسلح افواج کے عملے کی بہبود کو یقینی بنانے کے مقصد سے وزیر دفاع جناب راج ناتھ سنگھ نے اس تجویز کو منظوری دے دی ہے جس میں نو ایکوموڈیشن سرٹیفکیٹ  پیش کئے بغیر ہاؤس رینٹ الاؤنس  نکالنے کی اہلیت کی بات کہی گئی ہے۔ وہ عملہ جسے سرکاری رہائش گاہ دستیاب نہیں کرائی گئی ہے، وہ اب این اے سی پیش کئے بغیر ایچ آر اے نکال سکے گا۔
موجودہ پالیسی کے تحت عملہ کو متعلقہ ایکوموڈیشن دفاتر سے این اے سی جاری کرنے کے لئے الگ سے درخواست دینی پڑتی ہے، جس کی وجہ سے ایچ آر اے کے لئے کئے گئے دعوؤں کی پروسیسنگ میں تاخیر ہوتی ہے اور ایک قابل ذکر وقت کے بعد عملے کو الاؤنس کی ادائیگی ہوپاتی ہے۔ اس کی وجہ سے، کبھی کبھار عملے کو ایسی مالی دشواریوں کا سامنا کرنا پڑتا ہے جس سے بچا جانا ممکن ہے۔
نظرثانی شدہ پالیسی موجودہ پروسیجرس کو سہل بنانے کی حکومت کی پالیسی کی سمت میں ایک اہم قدم ہے۔ نظرثانی شدہ پالیسی سے کاغذی کارروائی میں کمی آئے گی اور مسلح افواج کے عملے کو تیزی کے ساتھ ایچ آر اے کی ادائیگی کی راہ ہموار ہوگی۔
مالیاتی کمیشن
مالی کمیشن نے ہندستان کے صحت کے بارے میں اس شعبے کے ماہرین کے
اعلی سطح کے ایک گروپ کے ساتھ تبادلہ خیال کیا
صحت اور تعلیم پندرہویں مالی کمیشن کا اہم موضوع ہوگا
نئی دہلی، 8 فروری 2019/ پندرہویں مالی کمیشن کی دوسری میٹنگ کمیشن کی طرف سے تشکیل دیئے گئے صحت کے سیکٹر کے اعلی سطح کے ماہرین کے ایک گروپ کے ساتھ آج ہوئی۔ کمیشن کے چیئرمین اور اس کے ممبروں نے ہندستان کے صحت کے سیکٹر کے بارے میں تفصیلی تبادلہ خیال کیا۔ میٹنگ کی صدارت ہیلتھ سیکٹر کے کنوینر ڈاکٹر رنویر گلویریا نے کی جو ایمس کے ڈائریکٹر ہیں۔ میٹنگ میں مندرجہ ذیل موضوعات پر گفتگو کی گئی۔
کمیشن کی نمائندگی چیئرمین جناب این کے سنگھ ، ممبر جناب انوپ سنگھ ، جناب اشوک کمار لاہری، سیکریٹری جناب اروند مہتہ اور دیگر افسران نے کی۔
جن ماہرین نے میٹنگ میں شرکت کی ان میں ڈاکٹر نریش تریہن ، ڈاکٹر دیوی شیٹی، چیئرمین نارائن ہیلتھ سٹی بنگلور ، ڈاکٹر کے سری ناتھ ریڈی ، صدر پبلک ہیلتھ فاؤنڈیشن آف انڈیا، ڈاکٹر دلیپ گووند مہاسیکر ، وائس چانسلر مہاراشٹر یونیورسٹی آف ہیلتھ سائنس پنے، ڈاکٹر بھابھا توش وشواس ، پروفیسر اور ہیلتھ ڈپارٹمنٹ کارڈیو تھوریکک سرجری، آر جی کار میڈیکل کالج کولکتہ، ڈاکٹر راجیو کمار، ڈاکٹر آر پی وج ، ایمس نئی دہلی، جنہوں نے ڈاکٹر رندیپ گلوریہ، ڈائریکٹر ایمس اور دیگر کی طرف سے شرکت کی۔ اعلی سطح کے وفد نے طبی تعلیم ، صحت کی دیکھ بھال تک رسائی اور متعلقہ مسائل پر تبادلہ خیال کیا۔ امید ہے کہ یہ گروپ کمیشن کے لئے اپنی سفارشات تیسری میٹنگ کے بعد پیش کردے گا جو اپریل 2019 کے اختتام پر ہوگی۔
جن اہم معاملات پر میٹنگ میں تبادلہ خیال کیا گیا وہ اس طرح تھے۔
 ہیلتھ سیکٹر میں موجودہ انضباطی فریم ورک کی جانچ کرنااور اس کی طاقت اور کمزوریوں کا اندازہ لگانا تاکہ ہندستان کی آبادی کو ذہن میں رکھتے ہوئے صحت کے سیکٹر کی متوازن اور تیز رفتاری سے توسیع ہوسکے۔
 موجودہ مالی وسائل کے زیادہ سے زیادہ استعمال کے طریقے اور ذرائع تجویز کرنا اور ہندستان میں صحت کے تعلق سے مقرر کئے گئے پیمانوں کو پورا کرنے کی کوشش میں ریاستی حکومتوں کو آمادہ کرنا۔
 صحت کے سیکٹر کے سلسلہ میں بین الاقوامی طریقہ کار کا تفصیلی جائزہ لینا اور ہمارے فریم ورک کو بین الاقوامی معیار تک پہنچانے کی کوشش کرنا تاکہ ہمارے مقامی مسائل کو ذہن میں رکھتے ہوئے اس طریقہ کار سے زیادہ سے زیادہ فائدہ اٹھایا جاسکے۔
چیئرمین نے میٹنگ میں اعلان کیا کہ ‘صحت اور تعلیم’ پندرہویں مالی کمیشن کا ایک خاص موضو ع ہوگی۔ آپ کو یاد ہوگا کہ ہر مالی کمیشن کا اپنا ایک خاص موضوع ہوتا ہے۔ جناب وجے ایل کیلکر کی قیادت میں تیرہویں مالی کمیشن کا خصوصی موضوع تھا ‘جی ایس ٹی کی تنطیم نو’۔
۔۔۔۔۔۔۔۔۔۔۔
م ن ۔ ج ۔ ج۔
U- 833
(Visitor Counter : 36
محنت اور روزگار کی وزارت
کابینہ نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دی
سرکٹ بنچ کا دائرۂ اختیار چار ضلعوں دارجلنگ، کیلم پونگ ، جل پائی گڑی اور کوچ بہارپر ہوگا
نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دے دی ہے۔ اس کادائرۂاختیارچارضلعوںدارجلنگ،کیلمپونگ،جلپائیگڑیاورکوچبہارپرہوگا۔
یہ فیصلہ کلکتہ ہائی کورٹ کی 1988 میں ہوئی مکمل کورٹ کی میٹنگ کے فیصلے اور 16جون 2006 کو مرکزی کابینہ کے فیصلے کے پس منظر میں سامنے آیا ہے۔ جس نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دی تھی اور 30 اگست 2018 کو کلکتہ ہائی کورٹ کے چیف جسٹس کی صدارت میں ججوں کی ایک ٹیم نے جل پائی گڑی میں سرکٹ بنچ کے مجوزہ مقام کا دورہ کر کے بنیادی ڈھانچے کی سہولیات سے متعلق پیش رفت کا جائزہ لیا تھا۔
امور صارفین، خوراک اور عوامی تقسیم کی وزارت
گیہوں کی خرید میں پچھلے سال کی اسی مدت کے مقابلے میں 17 فیصد زیادہ خرید ہوئی
موجودہ ربیع مارکیٹنگ سیزن میں تقریبا 39.55 لاکھ کسانوں سے کم از کم امدادی قیمت پر 382.35 لاکھ میٹرک ٹن گیہوں خریدا گیا
موجودہ خریف مارکیٹنگ سیزن 2021 اور ربیع مارکیٹنگ سیزن میں 113.30 لاکھ کسانوں کو فائدہ پہنچاتے ہوئے تقریبا 760.06 لاکھ میٹرک ٹن دھان خریدا گیا
حکومت کے ذریعے اپنی نوڈل ایجنسیوں کے توسط سے 676103.57 میٹرک ٹن دلہن اور تلہن خریدا گیا ہے، جس سے 404224 کسانوں کو کم از کم امدادی قیمت کا فائدہ ملا ہے
نئی دہلی،21/مئی2021،
ربیع مارکیٹنگ سیزن،آرایم ایس 22-2021کے لئے جاری گیہوں کی سرکاری خریداری اترپردیش ، مدھیہ پردیش، بہار، راجستھان، دہلی ،ہماچل پردیش اورجموں و کشمیر میں ایم ایس پی  پرخوش اسلوبی سے کی جارہی ہے۔ جس طرح سے پچھلے سیزنوں میں ہوتی رہی ہے اور اب تک  382.35 ایل ایم ٹی گندم خریداجاچکاہے، جب کہ پچھلے سال اسی مدت کے دوران گندم کی خریداری 324.81ایل ایم ٹی کی گئی تھی ۔ تقریبا 39.55 لاکھ کسان موجودہ ایم ایس پی قیمتوں پر خریداری سے فیض یاب ہوچکے ہیں اور انہیں 75514.61 کروڑ روپے کی ادائیگی کی جاچکی ہے۔
خریف کے جاری سیزن 21-2020میں دھان کی خریداری مختلف ریاستوں میں خوش اسلوبی سے جاری ہے اوراب تک  760.06ایل ایم ٹی سے زیادہ دھان کی خریداری کی جاچکی ہے،  جب کہ پچھلے سال اس عرصے کے دوران 703.09ایل ایم ٹی دھان کی خریداری کی گئی تھی ۔موجودہ خریف مارکیٹنگ سیزن میں تقریبا 113.30 لاکھ کسانوں کو پہلے ہی ایم ایس پی قیمت پر 143500.00کروڑروپے کی دائیگی کرکے خریداری سے فیض پہنچایا جاچکا ہے۔
اس کے علاوہ امدادی قیمت اسکیم  کے تحت تمل ناڈو، کرناٹک ، مہاراشٹر، تلنگانہ ، گجرات ، ہریانہ ، مدھیہ پردیش ، اترپردیش ، اڈیشہ ، راجستھان اورآندھرپردیش کی ریاستوں کے لئے خریف کے مارکیٹنگ سیزن 21-2020اور ربیع مارکیٹنگ سیزن 2021کے لئے 107.37ایل ایم ٹی دالوں اورتلہن کی خریداری کے لئے ریاستوں کی تجویز کو منظوری دے دی گئی ہے ۔ اس کے علاوہ 1.74ایل ایم ٹی ناریل کی خریداری کے لئے بھی آندھرپردیش ، کرناٹک ، تمل ناڈو اور کیرالہ کو منظوری دی گئی ہے ۔ پی ایس ایس کے تحت دالوں ، تلہن اور ناریل کی خریداری کے لئے دیگرریاستوں /مرکز کے زیرانتظام علاقوں کو تجاویز موصول ہونے پرمنظوری دی جائے گی، تاکہ سال 21-2020کے لئے مقررہ ایم ایس پی پر ان فصلوں کے ایف اے کیو گریڈ کی خریداری براہ راست اندراج شدہ کسانوں سے کی جاسکے ۔ یہ خریداری اس صورت میں کی جائے گی کہ اگران ریاستوں /مرکز کے زیرانتظام علاقوں میں فصل کی کٹائی کی مدت کے دوران مارکیٹ کی قیمتیں ایم ایس پی سے کم ہوتی ہیں توانھیں مرکزی بااختیار ایجنسیاں ریاستوں کی مقررکردہ خریداری کرنے والی ایجنسیوں کے ذریعہ خریدسکیں گی ۔
حکومت نے 20مئی ، 2021تک اپنی بااختیارایجنسیوں کے ذریعہ 676103.57 ایم ٹی مونگ، اڑد ، ارہر، چنا، مسور، مونگ پھلی، سرسوں اورسویابین کی خریداری کی ہے جس کی ایم ایس پی 3541.67کروڑروپے ہوتی ہے اوراس سے خریف 21-2020 اور ربیع 2021کے دوران تمل ناڈو، کرناٹک ، آندھراپردیش ، مدھیہ پردیش ، مہاراشٹر، گجرات ،اترپردیش ، تلنگانہ ، ہریانہ اورراجستھان کے 404224کسانوں کو فائدہ پہنچاہے ۔
اسی طرح 20مئی 2021تک 52.40کروڑروپے کی لاگت سے ایم ایس پی پر 5089ایم ٹی ناریل کی خریداری کی جاچکی ہے جس سے کرناٹک اورتمل ناڈو کے 3961کسانوں کو فائدہ پہنچاہے ۔
۔۔۔۔۔۔۔۔۔۔۔
U-4868
ش ح۔ ف ا ۔ ت ع۔
(Visitor Counter : 139
نائب صدر جمہوریہ ہند کا سکریٹریٹ
راجیہ سبھا کے چیئر مین نے مانسون اجلاس کے آغاز کو یقینی بنانے کے لئے ایوان کے موک سیشن کا انعقاد کیا
متعدد مقامات اور موک ڈویژن سے ووٹنگ کے ذریعے ووٹنگ سسٹم کی بھی جانچ کی گئی
جناب نائیڈو نے پارلیمنٹ کا مانسون اجلاس شروع کرنے کےلئے کئے گئے خصوصی انتظامات کا جائزہ لیا
اہلکاروں کو متعدد وزارتوں ؍محکموں کے ذریعے صحت سے متعلق جاری کئے گئے پروٹوکول پر سختی سے عمل کرنے کی ہدایت
نئی دہلی ،09ستمبر2020: راجیہ سبھا کے چیئرمین جناب ایم وینکیا نائیڈو نے آئندہ پیر ، 14 ستمبر سے بلائے گئے پارلیمنٹ کے مانسون اجلاس کے لئے کئے گئے خصوصی انتظامات کا جائزہ لیا۔
ایوان کا ایک موک سیشن بھی منعقد کیا گیا، جس میں وہ خود چیئراور چیمبر میں موجود تھے اورایوان کے چارگلیاروں میں سیکریٹریٹ کا عملہ سماجی دوری کومدنظر رکھتے ہوئے بیٹھنے کے خصوصی انتظامات کے تحت وہاں موجود تھا۔لوک سبھا کے چیمبر سے بھی عملہ کے ممبران کو بیٹھنے اور اس میں شامل ہونے کے لئے کہا گیا، جو کہ پورے اجلاس کے لئے ایوان کا ایک حصہ ہوتا ہے۔
ایوان کے ایک چیمبر سے دوسرے چیمبرتک آڈیو اور ویڈیو سگنل کی ترسیل کے تمام گوشوں کی بھی گہرائی سے جانچ کی گئی۔ترجمانی والے سگنل بھی اچھی طرح سے کام کررہے تھے۔جو لوگ لوک سبھا کے چیمبر میں بیٹھے تھے، ان سے مباحثہ میں شریک ہونے کے لئے کہا گیا۔ نمونہ کے طورپر ووٹنگ کی بھی کارروائی انجام دی گئی، جس کے تحت تینوں مقامات پر رسیدیں تقسیم کی گئیں۔چیئرمین جناب نائیڈو نے وہاں پر کئے گئے انتظامات پر اپنی طمانیت کا اظہار کیا۔
جناب نائیڈو نے سیکریٹریٹ کے سینئر اہلکاروں کو مشورہ دیا کہ وہ اس بات کو یقینی بنائیں کہ وزارت داخلہ اور صحت اور خاندانی بہبود کی وزارت کے ذریعے جاری کی گئی رہنما ہدایات پر سختی سے عمل کیا جارہا ہے۔انہوں نے اہلکاروں کو یہ ہدایت بھی دی کہ وہ معزز ممبران کو آئندہ اجلاس سے پہلے اور اس کے دوران صحت سے متعلق جن پروٹوکول پر عمل کرنا ہے، ایک ایڈوائزری کے ذریعے اس کی یاد دہانی کرائیں۔
جناب نائیڈو نے اس بات پر زور دیا کہ ایوان کی اس کارروائی سے وابستہ عملہ کے ہر ممبر کا ٹیسٹ کرنے کی ضرورت ہے ۔اہلکاروں نے کہا کہ ٹیسٹ کی کارروائی گزشتہ دو دنوں سے جاری ہے۔سیکریٹریٹ، اگر کوئی خامی ہے تو اسے دور کرنے کی کوشش کررہا ہے۔
چیئرمین نے اپنے چیمبر میں آندھر پردیش سے منتخب ہوکر آنے والے نئے رکن ، جناب پریمل نتھوانی کو حلف دلایا۔معزز رکن سے چیئرمین کے چیمبر میں حلف لینے کے لئے خصوصی درخواست کی گئی تھی۔جن بقیہ ممبران کی حلف برداری 22 جولائی 2020ء کو نہیں ہو پائی تھی، انہیں اجلاس کے پہلے دن یعنی 14 ستمبر 2020ء کو حلف دلایا جائے گا۔
وزارت دفاع
نئی دہلی میں این سی سی کے اے ڈی جی اور ڈی ڈی جی کی دوروزہ کانفرنس
این سی سی کی توسیع کے لئے حکومت کے منصوبے کا وقت سے پہلے نفاذ ایجنڈے میں شامل
نئی دہلی، 5/اپریل 2022 ۔ نیشنل کیڈٹ کور  کی دوروزہ، دو سالہ کانفرنس 5 اپریل 2022 کو نئی دہلی میں شروع ہوئی۔ ملک بھر کے سبھی این سی سی ڈائریکٹوریٹس کی نمائندگی کرنے والے ایڈیشنل ڈائریکٹرس جنرل اور ڈپٹی ڈائریکٹرس جنرل کانفرنس میں شرکت کررہے ہیں۔ جن اہم موضوعات پر اس کانفرنس میں تبادلہ خیال کیا جانا ہے، ان میں ملک کے نوجوانوں کی توقعات کی تکمیل کے لئے حکومت کی ہدایات کے مطابق این سی سی کے موجودہ توسیعی منصوبے کا قبل از وقت نفاذ شامل ہے۔
کانفرنس کا افتتاح کرتے ہوئے این سی سی کے ڈائریکٹر جنرل لیفٹیننٹ جنرل گربرپال سنگھ نے گزشتہ چھ مہینوں کے اندر تربیت اور اس تنظیم کے بنیادی ڈھانچے اور لاجسٹک سنکشنز کو بہتر بنانے کے لئے کی گئی کوششوں کو اجاگر کیا۔ انھوں نے بھارت کے نوجوانوں کو رغبت دلانے اور انھیں ایک ذمے دار شہری بنانے کے تئیں این سی سی کی عہد بستگی کا اعادہ کیا۔ انھوں نے سبھی ڈائریکٹوریٹس میں ادارہ جاتی ٹریننگ پر خصوصی توجہ دیے جانے کی ضرورت پر زور دیا۔
لیفٹیننٹ جنرل گربرپال سنگھ نے زور دیا کہ پھر جی اٹھنے والا بھارت این سی سی کی اصل توجہ کا موضوع ہونا چاہئے اور سبھی ڈائریکٹوریٹس کو چاہئے کہ وہ سماجی بیداری اور کمیونٹی ڈیولپمنٹ پروگراموں میں شعوری طور پر تعاون دیں۔ انھوں نے ’سوچھ بھارت ابھیان‘ اور ’ڈیجیٹل انڈیا‘ کی سمت میں سبھی یونٹوں کے تعاون کی ستائش کی۔ انھوں نے اپیل کی کہ سبھی ڈائریکٹوریٹ کی کوششیں مرکزی اور ریاستی حکومتوں کی پالیسیوں سے ہم آہنگ ہونی چاہئیں، جس سے اس تنظیم کے لئے مقررہ اہداف کو مزید مؤثر طریقے سے حقیقت کی شکل دے پانا ممکن ہوسکے گا۔
کوئلے کی وزارت
کوئلے کانوں کی نیلامی
نئی دہلی،27؍ جولائی : کوئلے کی کانوں کی شناخت صرف نجی سیکٹر کی کمپنیوں کو نیلامی کے لئے نہیں کی گئی ہے۔ کول مائنز  ایکٹ ، 2015 [سی ایم ایس پی ایکٹ] اور مائنز اینڈ منرلز  ایکٹ 1957 [ایم ایم ڈی آر ایکٹ] کی دفعات کے مطابق ، سرکاری اور نجی شعبے دونوں کمپنیاں نیلامی میں حصہ لینے کے اہل ہیں ۔ کوئلے کی کانوں کی نیلامی ایک مستقل عمل ہے۔ اب تک 46 کوئلے کی کانوں کو کامیابی کے ساتھ نیلام کیا جاچکا ہے جن میں سے 44 کوئلہ کی کانوں کو نجی شعبے کی کمپنیوں کو نیلام کیا جاچکا ہے۔
کوئلے کی فروخت کیلئے نیلامی کی موجودہ قسط  میں 67 کوئلے کی کانیں پیش کی گئیں ۔ نیلامی کا عمل جاری ہے۔
حال ہی میں پیک ریٹیڈ کپیسٹی آف ماِئن پر کوئلے کی فروخت کے لیے نیلام ہونے والی 20 کانوں سے حاصل ہونے والا سالانہ محصول تقریباً 7419 کروڑ روپے ہے۔ ان 20 کانوں سے حاصل ہونے والا سالانہ روزگار کا تخمینہ تقریباً 79019 ہے۔
یہ معلومات پارلیمانی امور ، کوئلہ اور کانوں کے وزیر جناب پرہلاد جوشی نے 26 جولائی 2021 کو راجیہ سبھا میں دی۔
۔۔۔۔۔۔۔۔۔۔۔۔۔۔۔۔۔۔

U-7070
(Visitor Counter : 157
کوئلے کی وزارت
مرکزی وزیر جناب پرہلاد جوشی کا کہنا ہے کہ کوئلہ سیکٹر کی کارکردگی غیر معمولی رہی ہے
انہوں نے مختلف زمروں میں2021-22ء کے لئے کول منسٹر ز ایوارڈ ز دیئے
کوئلہ، کانکنی اور پارلیمانی امور کے مرکزی وزیر جناب پرہلاد جوشی نے کہا کہ ہندوستانی معیشت کووڈ-19وباء کے سبب پیدا شدہ رُکاوٹوں اور مشکلات کے باوجود آگے بڑھ رہی ہے۔آج یہاں2021-22ء کے لئے کول منسٹرز ایوارڈز کی تقسیم کے لئے منعقد تقریب کو خطاب کرتے ہوئے جناب جوشی نے کہا کہ کوئلہ سیکٹر نے ہندوستان کے توانائی تحفظ کو یقینی بنانے میں اہم رول ادا کیا ہے۔ جناب جوشی نے سی آئی ایل اور اس کی معاون کمپنیوں سے کوئلہ پیداوار بڑھانے کے لئے بنیادی ڈھانچے کی ترقی ، ٹرانسپورٹ اور نئی ٹیکنالوجی پر توجہ مرکوز کرنے پر زور دیا۔ کوئلہ سیکریٹری ڈاکٹر انل کمار جین ، کوئل انڈیا لمٹیڈ کے چیئرمین جناب پرمود اگروال اور وزارت کے دیگر سینئرافسران اور کول انڈیا کی معاون کمپنیوں نے اس تقریب میں شرکت کی۔
گزشتہ برس شروع کئے گئے اِن ایوارڈ کا مقصد نہ صرف سی آئی ایل کی کوئلہ پیدا کرنے والی کمپنیوں کے درمیان بہترین کارکردگی کرنے والوں کی ستائش کرنا اور انہیں تسلیم کرنا ہے، بلکہ ایک دوسرے سے بہتر کارکردگی کرنے کے لئے ایک مثبت اور مسابقتی جذبہ پیدا کرنا بھی ہے۔
پچھلے سال کے ایوارڈ تین زمروں ؛ تحفظ، پیداوار اور پیداواری استحکام میں تھا۔ اس سال معیار اور ای آر پی نفاذ کے دو اضافی زمرے جوڑے گئے ہیں۔بہترین کارکردگی کا مظاہرہ کرنے والے جنرل منیجروں کو بھی اس سال چار زمروں میں اعزاز سے نوازا گیا۔
پانچ زمروں میں ایوارڈ حاصل کرنےو الوں میں مہاندی کول فیلڈز لمٹیڈ میں تین زمروں، یعنی تحفظ، پیداوار اور معیار میں پہلا ایوارڈ حاصل کیا۔ پیداواری زمرے میں پہلا ایوارڈ ویسٹر کول فیلڈز لمٹیڈکو ملا، جبکہ ناردرن کول فیلڈز لمٹیڈنے ای آر پی کے نفاذ میں پہلا ایوارڈ حاصل کیا۔
اس سال بھی اپنی اعلیٰ درجے کی کارکردگی کو جاری رکھتے ہوئے سی آئی ایل کی اب تک مجموعی پیداوار 224ملین ٹنرہی، جو 24فیصد کا مضبوط اضافہ ہے۔اس طرح کا اضافہ پہلے کبھی نہیں دیکھا گیا۔10.4فیصد کے ساتھ اُٹھان میں 251میٹرک ٹن کا اضافہ کمپنی کی کارکردگی کا ایک دوسرا اہم نقطہ ہے۔
ساتھ ہی ایک ایسے وقت میں جب ملک وباء کے بعد اقتصادی ترقی کو مضبوطی کے ساتھ ازسر نو زندہ کررہا ہے، کول انڈیا لمٹیڈ کا مالی سال 2022ءمیں پونجی پر مبنی خرچ 15400کروڑ تک جا پہنچا، جو اعلیٰ ترین سطح ہے اور اس طرح یہ کمپنی مسلسل دوسرے سال ہدف سے آگے نکل گئی ہے۔
وزارت خزانہ
جھارکھنڈ میں پانی سپلائی کے بنیادی ڈھانچے میں بہتری لانے کے لیے بھارت اور اے ڈی بی نے 11.2 کروڑ ڈالر کے قرض معاہدے پر دستخط کیے
ایشیائی ترقیاتی بینک  اور بھارت سرکار نے ریاست جھارکھنڈ کے چار شہروں میں سپلائی خدمت کو بہتر بنانے کے لیے پانی سپلائی کے بنیادی ڈھانچے کی ترقی اور شہری مقامی بلدیہ  کی صلاحیت کو مضبوطی فراہم کرنے کے لیے آج 11.2 کروڑ ڈالر کے قرض معاہدے پردستخط کیے۔
جھارکھنڈ شہری آبی سپلائی اصلاحاتی منصوبے کے لیے اس معاہدے پر بھارت سرکار کی طرف سے وزارت مالیات کے اقتصادی امور کے محکمے میں ایڈیشنل سکریٹری جناب رجت کمار مشرا اور اے ڈی بی کی طرف سے اےڈی بی کے انڈیا ریزیڈنٹ مشن کے کنٹری ڈائریکٹر جناب تاکے او کونیشی نے دستخط کیے۔
معاہدے پر دستخط کرنے کے بعد جناب مشرا نے کہا کہ یہ منصوبہ ریاست میں شہری خدمات میں بہتری لانے کےلیے جھارکھنڈ سرکار کی اولیت کے عین مطابق ہے۔ یہ ریاست کی دارالحکومت رانچی سمیت اقتصادی اور سماجی طور سے پسماندہ علاقوں میں واقع دیگر تین شہروں حسین آباد، جھمری تلیا اور مودنی نگر میں پائپ کے ذریعے مسلسل پانی کی سپلائی کو یقینی بنانے میں معاون ثابت ہوگا۔
جناب کونیشی نے کہا کہ یہ منصوبہ ریاست میں اے ڈی بی کا پہلا شہری منصوبہ ہوگا۔ یہ مستقل طور پر چلانے کے لیے پالیسی پر مبنی اصلاحات کے تحت مسلسل پانی سپلائی کے لیے ایک ماڈل قائم کرنے میں مدد کرے گا، جسے کم آمدنی والی دیگر ریاستوں میں شہری خاندانوں کو محفوظ پینے کا پانی مہیا کرانے کے لیے دہرایا جاسکتا ہے، جیسا کہ راشٹریہ جل جیون مشن کے تحت تصور کیا گیا ہے۔
قومی پینے کے پانی کے معیار کو پورا کرتے ہوئے ایک محفوظ پینے کا پانی مہیا کرانے کے لیے اس منصوبے کے دائرے میں آنے والے شہروں میں فی دن 27.5 کروڑ لیٹر مشترکہ صلاحیت والے 4 پانی ٹریٹمنٹ پلانٹ قائم کیے جائیں گے۔ اس منصوبے کے تحت غریبی کی حد سے نیچے زندگی گزارنے والے افراد، درج فہرست ذات و درج فہرست قبائل کے لوگوں اور دیگر کمزور طبقات سمیت تقریبا 115000 خاندانوں کو مسلسل پانی کی سپلائی مہیا کرانے کے لیے 940 کلو میٹر کا آبی سپلائی نیٹ ورک بھی قائم کیا جائے گا۔
پائیداری کو یقینی بنانے کے لیے اس منصوبے کے تحت شہری منصوبوں کے ڈیزائن و عمل درآمد پر غیرملکیت والے انتظام کی حکمت عملی اور تربیتی پروگرام تیار کیا جائے گا جو شہروں میں خدمات کی فراہمی اور انتظامیہ کی سطح پر یو ایل بی کی صلاحیت کو مضبوط کرے گا۔ پانی نکالنے اور تقسیم میں پانی کے نقصان کو کم کرنے کےلیے جدید ترین تکنیکوں کی تعیناتی کی جائے گی۔ اس منصوبے میں پانی کی سپلائی پر عمل درآمد کے لیے ایک نگرانی کنٹرول بورڈ ڈاٹا جمع کرنے کے سسٹم اور رانچی میں بغیر ملکیت املاک کے انتظام پر مبنی جغرافیائی اطلاعاتی نظام کا استعمال بھی شامل ہے۔
اے ڈی بی غربت کو دور کرنے کی اپنی کوششوں کو جاری رکھتے ہوئے ایک خوش حال شمولیت پذیر لچیلا اور ٹکاؤ ایشیا و بحرالکاہل خطہ تیار کرنے کے لیے عہد بند ہے۔ سال 1966 میں قائم اے ڈی بی 68 ممبروں کی ملکیت میں ہے اور ان میں سے 49 ممبروں کا تعلق اسی خطے سے ہے۔